b'\n_START_ARTICLE_\n\xc4\x8cedar\n_START_PARAGRAPH_\n\xc4\x8cedar, (ang. Cheddar cheese), je vrsta trdega sira, ki izvira iz jugozahodne Anglije.\n_START_SECTION_\nZna\xc4\x8dilnosti\n_START_PARAGRAPH_\nPravi kme\xc4\x8dki \xc4\x8dedar je vedno nekoliko kiselkast, z okusom mle\xc4\x8dnega sladkorja in ima zelo bogato aromo. Na prerezu je testo belo do rahlo rde\xc4\x8dkasto, \xc4\x8dvrsto, toda ne trdo in brez o\xc4\x8desc. Okus in vonj sta \xc4\x8dista in izrazita. Hlebec \xc4\x8dedarja ima valjasto obliko, visok je od 13 do 18 cm, njegov premer pa meri 35 do 38 cm. Te\xc5\xbea hlebca je odvisna od njegove velikosti in zna\xc5\xa1a med 18 in 19 kg, kme\xc4\x8dki hlebi pa so te\xc5\xbeki okoli 25 kilogramov. Industrijski \xc4\x8dedar je najpogosteje izdelan v velikih blokih.\n_START_SECTION_\nProizvodnja\n_START_PARAGRAPH_\nPravi \xc4\x8dedar izdelujejo iz surovega kravjega mleka, zorijo od 2 do 12 mesecev in vsebuje najmanj 48% ma\xc5\xa1\xc4\x8dobe v suhi snovi sira, 53% vode v nema\xc5\xa1\xc4\x8dobni snovi ter okoli 1,8% soli. Sodoben proces izdelave \xc4\x8dedarja (ementalskega sira, grojerja itd.) je mehaniziran, vendar oprema ustreza vsem fazam postopka klasi\xc4\x8dne izdelave._NEWLINE_Ker \xc4\x8dedar ni za\xc5\xa1\xc4\x8diten, izgublja dobro ime zaradi industrijske masovne proizvodnje, pa tudi izdelujejo ga praviloma iz pasteriziranega in posnetega mleka, premalo zorjenega, ve\xc4\x8dinoma brez skorje, vakumsko pakiranega, v\xc4\x8dasih tudi zalitega v vosek.'